ШТА УРАДИТИ УКОЛИКО ОСИГУРАНИК ПЛАТИ УСЛУГЕ

У случају да је хитне здравствене услуге у иностранству осигураник лично платио, постоји могућност да трошкове пружених здравствених услуга накнадно рефундира у Фонду за СОВО на следећи начин.

Војни осигураник за плаћену медицинску услугу у иностранству подноси захтев за рефундацију трошкова Фонду за СОВО, уз који прилаже оригиналну медицинску доку- ментацију и оригинални рачун за плаћену услугу. Уз захтев се доставља копија здрав- ствене књижице подносиоца захтева, копија личне карте и текућег рачуна (за лице на чији рачун иде уплата).

Уколико се захтев прихвати, осигуранику се рефундирају трошкови у износу који је прописан за ту услугу у Републици Србији, сходно одредби члана 1. Став 1. Правилника о измени Правилника о здравственој заштити војних осигураника и њихових породица („Службени вој- ни лист" бр. 23/98), а на основу става и мишљења Главне војнолекарске комисије и обрачуна тих трошкова кога је направио Сектор за лечење Војномедицинске академије.

Због интересовања великог броја осигураника за путовање у Црну Гору нагла- шавамо да је одредбом члана 40. Тачка 1. Споразума о социјалном осигурању између Републике Србије и Црне Горе прописано да се споразум не односи на војне осигуранике, те је у том случају поступак исти као за путовање у државе са којима није потписан споразум.

Истичемо да са Грчком не постоји споразум, те да је осигураник у обавези да плати пружене услуге које ће моћи да рефундира у складу са горе наведеном процедуром.